gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
જીવો કે મરો - (લાઇફ કા ફન્ડા)
You need an iframes capable browser to view this content.
પરમ જ્ઞાની સંત રાજગૃહમાં આવ્યા. રાજાના દરબારમાં રાજા, દરબારીઓ, એક પરમ ભક્ત અને એક કસાઈ ઉપસ્થિત હતા.
(લાઇફ કા ફન્ડા - હેતા ભૂષણ)
બરાબર એ જ ક્ષણે દેવર્ષી નારદ રાજાના દરબારમાં પધાર્યા. બધાએ દેવર્ષી નારદને પ્રણામ કર્યા. દેવર્ષી નારદે જ્ઞાની સંતને વંદન કર્યા અને જ્ઞાની સંતને કંઈક જ્ઞાનભર્યા શબ્દોનો ઉપદેશ આપવા વિનંતી કરી.
પરમ જ્ઞાની સંત ઉપદેશ આપી રહ્યા હતા ત્યાં અચાનક સંતશ્રીને છીંક આવી. નારદજી બોલ્યા, ‘શીઘ્ર મૃત્યુ ભવ:’ અર્થાત જલદી મૃત્યુ આવે. એ સાંભળી રાજા તથા દરબારમાં ઉપસ્થિત બધા ચકિત થઈ ગયા.
થોડી વાર થઈ ત્યાં રાજાને છીંક આવી... નારદજીએ કહ્યું, ‘ચિરંજીવ ભવ:’ અર્થાત લાંબું જીવો. નારદજીએ પોતાને આમ કહ્યું એથી રાજાને વધુ નવાઈ લાગી. રાજા કંઈક બોલવા કે પૂછવા જાય ત્યાં તો ભક્તને છીંક આવી અને નારદજી તરત બોલ્યા, ‘જીવમ ઈત મૃત્યુ ભવ:’ અર્થાત જીવો કે મરો. ત્યાર બાદ તરત કસાઈને છીંક આવી. નારદજી બોલ્યા, ‘ન જીવમ ન મૃત્યુ ભવ:’ અર્થાત ન જીવ ન મર!’
ચાર વ્યક્તિઓને છીંક આવી અને નારદજીએ બધા માટે અલગ-અલગ વાત કરી. આવું શા માટે? રાજાને કંઈ સમજાયું નહીં.
નારદજીએ થોડી વારમાં સંતને વંદન કરી વિદાય લીધી. નારદજી ગયા બાદ રાજાએ સંતશ્રીને પૂછ્યું, ‘ભગવન, દેવર્ષીના શબ્દો પાછળનું રહસ્ય શું?’
સંતશ્રીએ સમજાવ્યું, ‘રાજન, તેમણે બરાબર કહ્યું. મને છીંક આવી ત્યારે કહ્યું જલદી મરો. કારણ, આ શરીરમાંથી મુક્તિ મને મૃત્યુ બાદ જ મળી શકે પછી જ મને પરમ મુક્તિ મોક્ષ મળી શકે.
રાજાએ કહ્યું, ‘તો મને ચિરંજીવી રહેવાના આર્શીવાદ કેમ આપ્યા?’
સંતશ્રીએ કહ્યું, ‘આપ રાજા છો. સદા પ્રેમ, સેવા-પાલનનાં સારા કાર્ય કરો છો. આપના જીવનમાં સમૃદ્ધિ-સુખ ભોગવવાનું લખ્યું છે. પ્રજાસેવાનાં કાર્ય કરો અને સમૃદ્ધિ માણો એટલે જેટલું જીવવું હોય એટલું જીવી લો.’
‘ભક્તને જીવો અને મરો કહ્યું, કારણ ભક્ત જીવશે તો પ્રભુનામ લેશે અને મરશે તો પ્રભુધામ જશે એટલે તેને જીવો કે મરો કહ્યું અને કસાઈ જીવશે તો પાપકર્મ કરશે અને મરશે તો નરકમાં જશે એથી તેને ન જીવો ન મરોના આશિષ આપ્યા.’
આ ચાર આશિષ સમાજના પ્રતિનિધિને મળ્યા, જે બધાને પોતાના કર્મ અનુસાર લાગુ પડે છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.